Biblija (Tomislav Dretar)/Musa moli oprost za narod


Musa moli oprost za narod 

10 Sva zajednica govoraše o njihovom kamenovanju kad se slava ALLAHOVA pojavi svim sinovima Izrailovim na *šatoru susretanja. 
11 ALLAH progovori Musi: » Do kad će me taj narod prezirati? Do kad će on odbijati povjerovati u mene, usprkos svim znakovima koje sam izveo među njima? 
12 Udariću ih kugom i razbaštiniti, a od tebe ću napraviti jedan veći i moćniji narod od njih. « 
13 Mojsije reče ALLAHU: » Egipćani su doznali da je to tvoja moć koja je odvela ovaj narod od njih, 
14 i oni su to rekli pučanima te zemlje; Da si to ti, ALLAH, koji se njima pokazuješ oči u oči, tvoj se oblak drži iznad njih; ti sam, ti im prethodiš  danju u stubu oblačnom, noću u stubu vatre. 
15 I da ćeš ti pobiti taj narod kao jednog jedinog čovjeka! Tada narod koji je spoznao tvoju slavu  govoraše: 
16 ALLAH ne bijaše sposoban uvesti taj narod u zemlju koju im bijaše obećao; evo zašto ih je uništio u pustinji. 
17 Otuda, nek' se sila mojeg Gospodara pokaže! Budući da si ti govorio ovim riječima: 
18 Ja sam ALLAH, spor na srdžbi i pun pouzdanosti, koji podnosi grješku i pobunu, ali koji ništa ne pušta proći, i koji prenosi grješku očeva na sinove kroz tri i četiri pokoljenja, 
19 oprosti dakle grješku ovom narodu kao nalog veličine ljubavi tvoje i to kao što si podnosio ovaj narod od Egipta pa sve dovde. «

Musa moli oprost za narod